Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 714

4. VEGYSZEREK Desztillált vagy ionmentes víz. 4.1. Tömény salétromsav (d20 = 1,40 g/ml). 4.2. A reagens elkészítése 4.2.1. A nátrium-molibdát alapú reagens készítése. A oldat: Oldjunk fel 70 g nátrium-molibdát. dihidrátot 100 ml desztillált vízben. B oldat: Oldjunk fel 60 g citromsav monohidrátot 100 ml desztillált vízben és adjunk hozzá 85 ml tömény salétromsavat (4.1). C oldat: A C oldatot az A és B oldatok elegyítésével nyerjük. D oldat: 50 ml desztillált vízhez adjunk 35 ml tömény salétromsav (4.1) oldatot és 5 ml frissen desztillált kinolint. Ezt az oldatot adjuk a C oldathoz, alaposan keverjük össze és hagyjuk egy éjszakán át sötét helyen állni. Ezt követõen töltsük fel desztillált vízzel 500 ml-re, ismételten keverjük össze, és zsugorított üveg-szûrõn (5.6) szûrjük le. 4.2.2. Az ammónium-molibdát alapú reagens készítése A oldat: Oldjunk fel 100 g ammónium-molibdátot 300 ml desztillált vízben miközben gyengén melegítjük és kevergetjük idõrõl idõre. B oldat: Oldjunk fel 120 g citromsav monohidrátot 200 ml desztillált vízben és adjunk hozzá 170 ml tömény salétromsavat (4.1). C oldat: Adjunk 10 ml frissen desztillált kinolint 70 ml koncentrált salétromsavhoz (4.1.). D oldat: Lassan öntsük állandó keverés közben az A oldatot a B oldathoz. Azután alapos keverés közben adjuk a C oldatot ehhez az elegyhez, és egészítsük ki 1 literre. Hagyjuk állni két napig sötét helyen, és azután szûrjük át egy zsugorított üvegszûrõn (5.6.). A 4.2.1. és a 4.2.2 szerint nyert reagenseket ugyanúgy kell használni; mindkettõt sötét helyen, lezárt polietilén üvegben kell eltartani.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes